เหนือ-กลาง มีพายุฤดูร้อน ไทยตอนบนอุณหภูมิลดลง 2-4 องศา
พยากรณ์อากาศ 27 มี.ค. 59 จากการตรวจสอบจากระบบพยากรณ์ไทยรัฐทีวี พบว่าบริเวณความกดอากาศสูง หรือมวลอากาศเย็นกำลังปานกลางยังคงแผ่ปกคลุมประเทศไทยตอนบนและทะเลจีนใต้ ในขณะที่บริเวณภาคเหนือและภาคกลางยังคงมีอากาศร้อนสะสม จึงทำให้บริเวณดังกล่าวมีโอกาสเกิดพายุฤดูร้อนขึ้นได้บางพื้นที่ โดยมีฝนฟ้าคะนอง และมีลมกระโชกแรง ส่วนมากบริเวณจังหวัดตาก กำแพงเพชร พิจิตร นครสวรรค์ กาญจนบุรี ระยอง จันทบุรี และตราด ซึ่งกลุ่มฝนดังกล่าวจะทำให้อุณหภูมิบริเวณประเทศไทยตอนบนลดลงด้วย ประมาณ 2-4 องศาเซลเซียส,สำหรับลมตะวันออกเฉียงใต้ที่พัดปกคลุมอ่าวไทย และภาคใต้ จะมีกำลังแรงขึ้น ทำให้อ่าวไทยตอนล่างมีคลื่นสูงประมาณ 2 เมตร ขอให้ชาวเรือตั้งแต่จังหวัดนครศรีธรรมราชลงไป เดินเรือด้วยความระมัดระวังในระยะ 2-3 วันนี้,และหลังจากนั้นในช่วงวันที่ 29 มี.ค.-1 เม.ย. บริเวณความกดอากาศสูง หรือมวลอากาศเย็นที่ปกคลุมประเทศไทยตอนบนและทะเลจีนใต้อยู่ในขณะนี้ จะมีกำลังอ่อนลง ทำให้บริเวณดังกล่าวมีอุณหภูมิสูงขึ้น กับมีอากาศร้อนโดยทั่วไป,และจากการตรวจสอบอุณหภูมิในวันนี้ พบว่า ในช่วงเช้า บริเวณประเทศไทยตอนบนจะมีอากาศเย็นๆ สบายๆ โดยภาคเหนือ ภาคอีสานตอนบน อุณหภูมิต่ำสุดไม่เกิน 17 องศาเซลเซียส ส่วนพื้นที่อื่นๆ ต่ำสุดอยู่ที่ประมาณ 23-25 องศาเซลเซียส ในขณะที่ช่วงกลางวันบริเวณตอนบนมีอุณหภูมิไม่สูงมากนัก สูงสุดประมาณ 33 องศาเซลเซียส ส่วนบริเวณตอนกลางของประเทศบางพื้นที่ยังคงมีอากาศร้อน สูงสุดอยู่ที่ประมาณ 36-37 องศาเซลเซียส,สำหรับภาพรวมอุณหภูมิแต่ละภาคเป็นดังนี้,ภาคเหนือ, อากาศร้อน กับมีฝนฟ้าคะนองบางแห่ง ร้อยละ 10 ของพื้นที่ ส่วนมากบริเวณจังหวัดตาก กำแพงเพชร และพิจิตร อุณหภูมิต่ำสุด 20 องศาเซลเซียส อุณหภูมิสูงสุด 36 องศาเซลเซียส,ภาคตะวันออกเฉียงเหนือ, อากาศเย็นกับมีลมแรง โดยอุณหภูมิจะลดลงอีก 1-2 องศาเซลเซียส อุณหภูมิต่ำสุด 17 องศาเซลเซียส อุณหภูมิสูงสุด 30 องศาเซลเซียส,ภาคกลาง, อากาศร้อน โดยมีฝนฟ้าคะนองบางแห่ง ร้อยละ 10 ของพื้นที่ กับมีลมแรง ส่วนมากบริเวณจังหวัดนครสวรรค์ ชัยนาท และกาญจนบุรี และอุณหภูมิจะลดลงอีก 1-2 องศาเซลเซียส อุณหภูมิต่ำสุด 23 องศาเซลเซียส อุณหภูมิสูงสุด 36 องศาเซลเซียส,ภาคตะวันออก, อุณหภูมิจะลดลงอีก 2-3 องศาเซลเซียส โดยมีฝนฟ้าคะนองบางแห่ง ร้อยละ 10 ของพื้นที่ กับมีลมแรง ส่วนมากบริเวณจังหวัดระยอง จันทบุรี และตราด อุณหภูมิต่ำสุด 23 องศาเซลเซียส อุณหภูมิสูงสุด 35 องศาเซลเซียส ทะเลมีคลื่นต่ำกว่า 1 เมตร,ภาคใต้ (ฝั่งตะวันออก), มีเมฆบางส่วน กับมีอากาศร้อนในตอนกลางวัน และมีฝนฟ้าคะนองบางแห่ง ร้อยละ 10 ของพื้นที่ อุณหภูมิต่ำสุด 21 องศาเซลเซียส อุณหภูมิสูงสุด 35 องศาเซลเซียส ทะเลมีคลื่นสูง 1-2 เมตร ห่างฝั่งคลื่นสูงประมาณ 2 เมตร,ภาคใต้ (ฝั่งตะวันตก), มีเมฆบางส่วน กับมีอากาศร้อนในตอนกลางวัน อุณหภูมิต่ำสุด 20 องศาเซลเซียส อุณหภูมิสูงสุด 37 องศาเซลเซียส ทะเลมีคลื่นต่ำกว่า 1 เมตร,กรุงเทพมหานครและปริมณฑล, มีฝนฟ้าคะนองบางแห่ง ร้อยละ 10 ของพื้นที่ กับมีลมแรง โดยเฉพาะในเขตที่ใกล้กับทะเล นอกจากนี้อุณหภูมิจะลดลงได้อีกประมาณ 1-2 องศาเซลเซียส อุณหภูมิต่ำสุด 25 องศาเซลเซียส อุณหภูมิสูงสุด 35 องศาเซลเซียส
ภาคเหนือและภาคกลางยังคงมีอากาศร้อนสะสม จึงทำให้บริเวณดังกล่าวมีโอกาสเกิดพายุฤดูร้อนขึ้นได้บางพื้นที่ ซึ่งกลุ่มฝนดังกล่าวจะทำให้อุณหภูมิบริเวณประเทศไทยตอนบนลดลงด้วย ประมาณ 2-4 องศาเซลเซียส
อากาศ,พยาการณ์อากาศ,อากาศวันนี้,สภาพอากาศวันนี้,กรมอุตุ, เดอะเวตเตอร์ คอมพานี,รายงานอากาศ,รายงานสภาพอากาศ,ฝนฟ้าอากาศ,ฝนตกวันนี้,อากาศทั่วไทย,ข่าว,ข่าวพยากรณ์อากาศ,ข่าวทั่วไทย,ข่าวสังคม,ไทยรัฐออนไลน์